યહૂદી પોલીસદળમાં સ્થાન મળવાનો ફાયદો ઊઠાવીને, ચામડાની ચીજવસ્તુઓ, ઝવેરાત, રૂંવાટીદાર ચામડું, રોકડ રકમ, વગેરે જેવી ગેરકાયદેસર ચીજવસ્તુઓની હેરાફેરી પણ એ વસાહતમાં કરતો રહેતો હતો. વસાહતના દરવાજે ઊભા રહેતા સારજન્ટ ઓસવાલ્ડ બોસ્કો સાથે તેને ઓળખાણ હતી. ઓસવાલ્ડ આમ તો એક પોલીસ જ હતો, પરંતુ જર્મન તંત્ર સામે નારાજગીને કારણે એ એટલો બંડખોર બની ગયો હતો, કે લોકોને વસાહતની અંદર કાચો માલ લાવવાની, અને તેમાંથી કાપડ, દારુ, લોખંડનો સામાન, વગેરે વસ્તુઓ બનાવીને ક્રેકોવમાં લઈ જઈને વેચવા માટે ફરીથી બહાર લઈ જવાની છૂટ પણ એ આપતો હતો, અને એ પણ કોઈ પ્રકારની લાંચ લીધા વિના!